REGLAMENT
Reglament cursa CMP La Folguerolenca Trail
L’Ajuntament de Folgueroles, organitza la Cursa CMP La Folguerolenca Trail, amb la col·laboració de diversos voluntaris de la vila.
1. La XX Cursa CMP La Folguerolenca Trail es farà el dia XXXX a les 9.00h. La sortida i la arribada seran a la plaça Mossèn Cinto Verdaguer de Folgueroles.  
2. De 7.30h a 8:30h es repartiran els dorsals a la Plaça Mossèn Cinto Verdaguer de Folgueroles.   
3. La cursa està oberta a tothom major d´edat i als menors sempre que un adult es faci responsable del menor.  
4. L’edat mínima per participar és de 15 anys, i l’edat màxima 101 anys.
5. El preu de la inscripció és de 15 Euros, i està limitada a 300 persones. La inscripció inclou:

· Dret a participar a la cursa
· Dorsal i xip d’un sol ús
· Cronometratge
· Marcatge del recorregut
· Assegurança de dia
· Dos avituallaments al llarg de la cursa + arribada
· Servei mèdic
· Servei de dutxes

6. En cap cas es retornarà l’import de la inscripció un cop realitzada.
7. Es podran fer les inscripcions online a https://www.9hsports.cat/ca/inscripcions i s´han d´inscriure tots els participants, tant adults com menors.
8. La inscripció és personal i intransferible, els canvis de dorsal no estan permesos. Si l’organització detecta un participant amb el dorsal d’un altre participant, aquest serà desqualificat i no podrà participar en futures edicions 
9. El recorregut és un circuit de 14 quilòmetres amb 500 metres de desnivell positiu, marcat amb cintes, guix, valles, conos i fletxes. En els encreuaments del casc urbà hi hauran voluntaris per advertir quan passi un/a corredor/a.
10. Als avituallaments no hi haurà gots, tothom haurà de dur el seu got, ampolla o bossa d’hidratació. A l’arribada trobareu un avituallament amb begudes, menjar i fruita,  exclusiu per als participants. 
11. El temps màxim per fer la cursa serà de 3,5 hores.
12. Hi haurà un voluntari tant al principi de cursa com al final. Si algú tingués cap problema, ho ha de comunicar a qualsevol voluntari o al encarregat del tancament de cursa.
13. No està permès abandonar fora d’un avituallament, excepte si el corredor està ferit o lesionat. Un cop a l’avituallament, el corredor comunicarà la seva voluntat d’abandonar la prova al responsable de l’avituallament (identificat amb una armilla fluorescent), per què aquest li anul·li el dorsal i l’identifiqui com a retirat.
14. L´organització podrà modificar el recorregut, si fos necessari, o suspendre la cursa per causes alienes o força major. El mal temps no serà impediment per a la celebració de la cursa, però si les condicions meteorològiques són adverses, amb tempesta elèctrica o ràfegues de vent que puguin posar en perill la integritat dels corredors, l’organització es reserva el dret per a suspendre la prova o variar el recorregut, si ho considera oportú.
15. És obligat portar el dorsal i ha de ser visible en tot moment. Ha d´anar col·locat a la part davantera.
16. Si per causa d'accident o lesió, el corredor queda immobilitzat i no pot arribar fins a un punt de control, activarà l'operatiu de rescat contactant telefònicament amb l'organització mitjançant el telèfon que es comunicarà abans de la sortida; en el cas de no tenir cobertura cal trucar al 112. 
17. Els participants de la cursa han d’avisar al punt de control o d’avituallament més pròxim qualsevol tipus d’incidència. Si un corredor està ferit, els corredors estan obligats a aturar-se per socorre’l, prestar-li tota l’ajuda possible i avisar immediatament a l’organització.
18. L’organització no es fa responsable de retornar a la zona de meta a aquells corredors desqualificats o que abandonin per altres motius. Només s’evacuarà a aquells corredors que hagin patit una lesió o accident, i si aquesta és greu serà el servei sanitari contractat a tal efecte qui s’encarregarà de realitzar-ho.
19. L'organització declina tota la responsabilitat pel que fa referència als accidents o danys que puguin patir els participants o als danys a tercers que es puguin ocasionar com a conseqüència de la participació en la prova.
20. Seran causes de desqualificació de la cursa, les següents:

· No passar el xip pel lector de tots els controls. 
· No realitzar íntegrament el recorregut marcat per l’organització.
· Rebre ajuda externa fora dels espais habilitats (avituallaments).
· No fer la totalitat del recorregut a peu. 
· Llençar deixalles a terra en qualsevol punt del recorregut. 
· No auxiliar un altre participant de la cursa que necessiti ajuda. 
· Qualsevol actitud manifestament incívica envers altres corredors o personal de l’organització. 
· Portar el dorsal d’un altre participant.
· No portar el dorsal al pit o a una zona frontal ben visible.
· No seguir les instruccions dels membres de l’organització durant la cursa. 
· Superar el temps límit de 3,5 hores per fer tot el recorregut.

21. Al finalitzar la cursa, es farà l’entrega de premis (no acumulatius) per les següents categories:
1er Masculí	
1era Femenina 
2on Masculí	
2ona Femenina
3er Masculí	
3era Femenina 
1er Masculí Local 
1era Femenina Local 
22. [bookmark: _Hlk121073905]Els participants, permeten explícitament que el seu nom, cognom i sexe, siguin publicats en les llistes d´inscrits així com en la de resultats de la cursa.
23. Tots els corredors de la cursa són coneixedors de la dificultat de la prova, i es reconeixen aptes, tant per el seu estat de salut com per la seva condició física, per participar-hi. El fet d’omplir el formulari d'inscripció i/o de participar en la cursa implica el coneixement i l’acceptació d’aquest reglament.
24. L’acceptació del present reglament implica obligatòriament que el participant autoritza a la organització de la cursa, a la realització de fotografies i filmació de la seva participació a la cursa i els dona el seu consentiment per la seva difusió de totes les imatges preses durant l’esdeveniment esportiu amb finalitats comercials i publicitàries, en les que resulti clarament identificable, sense dret per part del/ la corredor/a a rebre cap compensació econòmica. 
